《别方万里 其一》
宋代·汪梦斗

异乡成邂逅，却是受恩深。白雪千丝发，青山一掬心。

梦残横老泪，悲极辄高吟。此意都相似，钟期合铸金。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。